Diari Oficial de la Generalitat Valenciana


Sumari del DOGV 9215, del 15-11-2021 (2021/11029)

RESOLUCIÓ de 10 de novembre de 2021, de la consellera de Justícia, Interior i Administració Pública, per la qual se substitueix una de les persones que integren l'òrgan tècnic de selecció designat per a les proves selectives d'accés al cos APF-01-01, convocatòries 71/18 i 72/18.
---------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9215

Data del DOGV
:   15-11-2021

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2021/11757


Data del document
:   10-11-2021

Organisme emissor
:   Conselleria de Justícia, Interior i Administració Pública

Tipus de document
:   Resolució

Anàlisi jurídica

 Descriptors 

:   * Conselleria de Justícia, Interior i Administració Pública
    * concurs administratiu

RESOLUCIÓ de 10 de novembre de 2021, de la consellera de Justícia, Interior i Administració Pública, per la qual se substitueix una de les persones que integren l'òrgan tècnic de selecció designat per a les proves selectives d'accés al cos APF-01-01, convocatòries 71/18 i 72/18. [2021/11200]  
Mitjançant la Resolució de 6 d'octubre de 2021 (DOGV 9193, 13.10.2021), de la consellera de Justícia, Interior i Administració Pública, es van designar les persones que integren l'òrgan tècnic de selecció per al desenvolupament i l'execució de les proves selectives d'accés al cos de la resolució esmentada, corresponent a l'oferta d'ocupació pública de 2018 per a personal de l'Administració de la Generalitat.  
  
La persona a què es refereix el punt resolutiu d'aquesta resolució va manifestar, en el seu moment, que en ella concorria alguna de les causes d'abstenció i/o de renúncia obligatòria de les que s'estableixen en l'article 23 de la Llei 40/2015, d'1 d'octubre, de règim jurídic del sector públic; en l'article 67 de la Llei 4/2021, de 16 d'abril, de la Generalitat, de la funció pública valenciana; en l'article 28 del Decret 3/2017, de 13 de gener, del Consell, pel qual s'aprova el Reglament de selecció, provisió de llocs de treball i mobilitat del personal de la funció pública valenciana, o en les bases de les corresponents convocatòries.  
  
De l'examen exhaustiu de les manifestacions efectuades per la persona indicada a continuació, es desprén que, efectivament, incorre en alguna de les causes d'abstenció o de renúncia obligatòria de les que s'assenyalen en els articles i disposicions esmentats en el paràgraf anterior, la qual cosa li impedeix atendre adequadament les funcions pròpies de les persones que integren els òrgans tècnics de selecció.  
Per tot això, i en virtut de la competència atribuïda en la lletra m de l'apartat 1 de l'article 8 de la Llei 4/2021, de 16 d'abril, de la Generalitat, de la funció pública valenciana, en relació amb l'apartat 2 de l'article 28 del Decret 3/2017, de 13 de gener, del Consell, pel qual s'aprova el Reglament de selecció, provisió de llocs de treball i mobilitat del personal de la funció pública valenciana, i a proposta del director general de Funció Pública, resolc:  
  
Primer  
Deixar sense efecte el nomenament de:  
- Isabel Perona Chaparro, com a integrant de l'òrgan tècnic de selecció de les convocatòries 71/18 i 72/18.  
  
Segon  
Designar, per a substituir aquella, la persona que s'indica en l'annex, l'òrgan tècnic de selecció del qual es publica novament de manera íntegra.  
  
València, 10 de novembre de 2021.- La consellera de Justícia, Interior i Administració Pública: Gabriela Bravo Sanestanislao.  
  
  
  
ANNEX  
Agrupació professional funcionarial, serveis de suport generals de l'Administració de la Generalitat, escala subalterns APF-01-01, convocatòries 71/18 i 72/18  
  
Titulars:  
Presidència: María Pilar Ortega Valencia, personal funcionari de carrera, A1-01  
Vocalies:  
- Gemma Blasco Iborra, personal funcionari de carrera, APF-01-01  
€ Francisco Picazo Nieto, personal funcionari de carrera, APF-01-01  
€ Carlos Juan Bernal Rueda, personal funcionari de carrera, APF-01-01  
Secretaria: María Soledad Rodrigo Giménez, personal funcionari de carrera, A1-01  
  
Suplents:  
Presidència: Benjamín Aracil Llorens, personal funcionari de carrera, A2-01  
Vocalies:  
- Josep Miquel Peris Blanes, personal funcionari de carrera, APF-01-01  
€ Amalia Aucejo Gil, personal funcionari de carrera, APF-01-01  
€ David García Galán, personal funcionari de carrera, APF-01-01  
Secretaria: Santiago Segarra Fayos, personal funcionari de carrera, A2-01